DOM ZDRAVLJA DUBROVNIK

Dr.Ante Starčevića 1

20 000 Dubrovnik

Datum: 20.11.2024.

Obrazloženje II.Rebalansa Financijskog plana

Doma zdravlja Dubrovnik za 2024.g.,

**Sažetak djelokruga rada:**

Dom zdravlja Dubrovnik obavlja sljedeće djelatnosti:

- Sudjelovanje u nastavnom radu na obuci i usavršavanju zdravstvenih djelatnika , te obavljanje stručnih administrativno-tehničkih i komercijalnih poslova za bivše zaposlenike Doma zdravlja koji su ostvarili pravo na privatizaciju djelatnosti

- Sanitetski prijevoz

- Obiteljska medicina

- Dentalna zdravstvena zaštita

- Zdravstvena zaštita žena

- Zdravstvena zaštita predškolske djece

- Medicina rada

- Laboratorijska dijagnostika

- Radiološka djelatnost – ortopan

- Patronažna zdravstvena zaštita

- Zdravstvena njega

- Palijativna skrb bolesnika

- Specijalističko-konzilijarna zdravstvena zaštita , dijagnostika i medicinska rehabilitacija, osim bolničkog liječenja iz područja ortodoncije i oralne kirurgije

- Specijalističko-konzilijarna zdravstvena zaštita

- Klinička radiologija

**Prihodi i primici u 2024. godini:**

Prihodi i primici Doma zdravlja Dubrovnik za 2024. godinu planirani su na temelju ostvarenih prihoda u 2023. godini, do sada ostvarenih prihoda u 2024.g., te procjene prihoda do 31.12.2024.g.

Prihodi i primici sastoje se od : vlastitih prihoda, prihoda temeljem ugovora s HZZO-om, prihoda od nadležnog proračuna (decentralizirana sredstva, programa ustanova u zdravstvu, poticajnih mjera za zdravstvene radnike...), prihoda za posebne namjene (participacija, dopunsko osiguranje), pomoći, donacija, te prihoda od prodaje ili zamjene nefinancijske imovine.

Ukupni prihodi i primici planirani za 2024.g. iznose 7.735.970,56 Eur što umanjeno za donos manjka od 525.020,56 Eur čini 7.210.950 Eur raspoloživih prihoda, dok su u I.rebalansu bili planirani prihodi u iznosu 7.476.512,81 Eur što znači da su prihodi za 2024.g. II.rebalansom povećani za 3,47%.

Najveći dio prihoda čine prihodi od HZZO-a (673) koji su II.rebalansom 2024.g. planirani u iznosu 6.383.916,56 Eur troše se uglavnom na troškove za zaposlene, materijalne troškove, rashode za usluge, te ostale nespomenute rashode poslovanja. Prihodi od HZZO-a su I.rebalansom bili planirani u iznosu 6.193.395,81 Eur, što znači da su planirani prihodi od HZZO-a II.rebalansom povećani za 3,08%. Prihodi su uglavnom povećani zbog nove uredbe o plaćama u javnim službama, zbog većeg broja ugovorenih timova, zbog toga što se sanitetski prijevoz nije odvojio od Doma zdravlja i pripojio Zavodu za hitnu medicinu 01.07.2024., nego 01.09.2024. i sl.

Vlastiti prihodi (641, 642, 661, 683) u I.rebalansu su planirani u iznosu 668.000 Eur, II.rebalansom su planirani prihodi povećani za 5.000 Eur, tj.0,75%, te iznose 673.000. Vlastiti prihodi uglavnom su rezultat prihoda od zakupa prostora, prefakturiranih zajedničkih troškova, usluga zubnih tehničara, turističkih ambulanti, te usluga medicine rada. Iz vlastitih prihoda financira se jedan dio rashoda za zaposlene, razni materijalni i financijski rashodi, te dio rashoda za nebavu nefinancijske imovine.

Prihode od nadležnog proračuna (671) čine Decentralizirana sredstva koja su II. rebalansom ostala nepromjenjena u odnosu na I.rebalans, te iznose 205.740,00 Eur. Prihodi od decentraliziranih sredstava namijenjeni su za usluge tekućeg i insvesticijskog održavanja građevina, opreme i vozila, računalne usluge, nabavu nefinancijske imovine, te dodatna ulaganja na građevinskim objektima. Prihodi od nadležnog proračuna sastoje se još od prihoda iz Aktivnosti Sufinanciranje hitne medicinske pomoći u turističkoj sezoni, Poticajne mjere za zdravstvene radnike, Sufinanciranje palijativne skrbi, te Sufinanciranje zdravstvene zaštite na otocima i poslovne djelatnosti, koji su I.rebalansom planirani u iznosu 125.377,00, dok su II.rebalansom planirani prihodi od 169.814 Eur, što je povećanje od 35,44%.

Prihode od Pomoći čine Pomoći od izvanproračunskih korisnika koje su I.rebalansom planirane u iznosu 55.000 Eur, dok su II.rebalansom smanjene na 50.000 Eur, jer je od 01.09.2024. ukinuta isplata covid dodatka. Pomoći proračunskim korisnicima iz proračuna koji im nije nadležan (636)su I. rebalansom planirane su u iznosu 65.000 Eur, dok su II.rebalansom povećane na 75.000 Eur, što je povećanje od 15,38%., povećanje je rezultat većih iznosa ugovora za sufinanciranje turističkih ambulanti od strane općina Ston i Mljet, potpisivanje ugovora s općinom Župa Dubrovačka za sufinanciranje fizikalne terapije, veći iznos ugovora s Gradom Dubrovnikom za sufinanciranje ambulante na Kalamoti . Pomoći iz državnog proračuna temeljem prijenosa EU sredstava (638) I.rebalansom planirane su 80.000 Eur, II.rebalansom su povećane na 90.000 Eur, što je povećanje od 12,5%, namijenjene su uglavnom za financiranje rashoda za plaće, doprinose na plaće, te ostalih troškova po sklopljenim ugovorima.

Prihode za posebne namjene (652) čine prihodi od participacija i dopunskih zdravstvenih osiguranja pacijenata, planirani su u iznosu 75.000 Eur ili 7,14% više u odnosu na I.rebalans, troše se na plaće i doprinose na plaće.

Prihodi od donacija (663) planirani su u iznosu 1.000 Eura, čine ih uglavnom donacije od trgovačkih društava, služe za pokriće troškova sudjelovanja na seminarima. U odnosu na I.rebalans smanjeni su s 2.000 Eur na 1.000 Eur.

Prihodi od prodaje nefinancijske imovine (652) I.rebalansom planirani su u iznosu 12.000 Eur, dok su II.rebalansom povećani na 12.500 Eur.

**Rashodi i izdaci u 2024.g.:**

Rashodi i izdaci Financijskog plana za 2024.g. planirani su na temelju rashoda i izdataka ostvarenih u 2023.g., do sada ostvarenih rashoda u 2024.g., te procjene rashoda do 31.12.2024.g.

Planirani su ukupni rashodi i izdaci u iznosu 7.735.970,56 Eur ili 3,47% više u odnosu na I.rebalans za 2024.g. Ukupni rashodi uključuju rashode ostvarene u 2024.g. (7.210.950 Eur), te prenesni manjak iz prethodne godine 525.020,56 Eur.

Najveću stavku rashoda čine rashodi za zaposlene (31) koji su rebalansom povećani s 5.708.750 Eur na 5.931.450 Eur, razlog povećanja je što se sanitetski prijevoz nije odvojio od Doma zdravlja Dubrovnik od 01.07.2024. kako je planirano, nego tek od 01.09.2024., te zbog većeg broja timova, posebno opće prakse. Rashodi za plaće sastoje je od bruto plaće (311= 4.930.000 Eur) , doprinosa na plaće (313= 813.450 Eur), te ostale rashode za zaposlene (312 - regres, božićnica, otpremnine, darovi za djecu i sl.= 188.000 Eur), financiraju se najvećim dijelom iz prihoda od HZZO-a, zatim iz vlastitih prihoda, manjim dijelom iz prihoda od nadležnog proračuna, iz prihoda za posebne namjene, te pomoći.

Materijalni rashodi (32) I.rebalansom planirani u iznosu 1.119.000 Eur, II.rebalansom su povećani na 1.148.000 Eur ili 2,59%, zbog toga što je služba Sanitetskog prijevoza ostala u sklopu Doma zdravlja do 01.09.2024., umjesto do 01.07.2024. Materijalni rashodi financiraju se iz vlastitih prihoda, prihoda od HZZO-a, iz decentraliziranih sredstava, te jedan mali dio iz donacija, pomoći, te nefinancijske imovine. Planirani su kako slijedi:

321 – Naknade troškova zaposlenima – 162.000 Eur

322 – Rashodi za materijal i energiju – 385.000 Eur

323 – Rashodi za usluge – 530.000 Eur

324 – Naknade troškova osobama izvan radnog odnosa - 1.000 Eur

329 – Ostali nespomenuti rashodi poslovanja – 70.000 Eur

Financijski rashodi (343) planirani su u iznosu 8.500 Eur, tj. II.rebalansom su povećani za 21,43% u odnosu na I.rebalans kojim je planirano 7.000 Eur, pokrivaju se iz vlastitih izvora.

I.rebalansom planirani su rashodi za nabavu nefinancijske imovine (4) u iznosu od 116.742,25 Eur, II.rebalansom su povećani na 123.000 Eur ili za 5,36%. Rashodi za nabavu nefinancijske imovine financiraju se uglavnom iz Decentraliziranih sredstava, manjim dijelom iz vlastitih prihoda, te od pomoći. Nabava nefinancijske imovine planirana je kako slijedi:

422 – Postrojenja i oprema – 78.000 Eur, odnose se na nabavku razne uredske opreme i namještaja , računala, medicinske opreme, uređaja i sl.

451 – Dodatna ulaganja na građevinskim objektima – planirana su u iznosu 45.000 Eur, a financirala bi se iz decentraliziranih sredstava, te manjim dijelom iz vlastitih sredstava, odnose se na pufer spremnika i pumpe u strojarnici glavne zgrade, dodatne radove za pufer spremnika i nadzor radova.

Rezultat poslovanja -525.020,56 Eur, rezultat je nedostatnih prihoda od HZZO-a, te iz nadležnog proračuna za pokriće sve većih rashoda poslovanja i nabave nefinancijske imovine, proizišlih iz rasta plaća zaposlenih, rasta cijena energenata, materijala i sl. Dom zdravlja Dubrovnik planira manjak pokriti u 2024.g.

**Obrazloženje programa Financijskog plana za 2024.godinu:**

**Organizacijska klasifikacija:** Dom zdravlja Dubrovnik

**Razdjel 108** - Upravni odjel za zdravstvo, obitelj i branitelje

**Glava 02 -** Ustanove u zdravstvu

**Podglava 31712** - Dom zdravlja Dubrovnik

**Programska klasifikacija** Financijskog plana Doma zdravlja Dubrovnik sastoji se od sljedećih programa:

**1. Program A101209 Zakonski standard ustanova u zdravstvu –** II. rebalansom planirani iznos od 205.740,00 Eur ostaje nepromijenjen u odnosu na I. rebalans. Sastoji se od sljedećih aktivnosti:

a) A101209A120901 Održavanje zdravstvenih ustanova, izvor 4.4., financiranje troškova skupine 32

b) A101209K120902 Opremanje zdravstvenih ustanova, izvor 4.4., financiranje trokova skupine 42

c) A101209K120903 Kapitalna ulaganja u zdravstvene ustanove, izvor 4.4., financiranje troškova

skupine 45

d) A101209K120904 Informatizacija zdravstvenih ustanova, izvor 4.4., financiranje rashoda skupine

32 i 42

**2. Program A101212 Program ustanova u zdravstvu iznad standarda** – II.rebalansom je iznos povećan sa 6.745.752,25 Eur na 7.005.210,00 Eur, povećanje čini povećanje aktivnosti Sufinanciranja hitne medicinske pomoći u turističkoj sezoni za 99,08%, Sufinanciranja zdravstvene zaštite na otocima i poslovne djelatnosti za 45,34%, povećanje Pružanja usluga temeljem ugovora s HZZO-om zbog povećanja rashoda za zaposlene zbog nove uredbe o plaćama u javnim službama i zbog toga što se sanitetski prijevoz nije izdvojio iz Doma zdravlja Dubrovnik, povećanje Pružanja usluga izvan ugovora s HZZO-om gdje su povećani rashodi koji se financiraju prihodima za posebne namjene, te povećanje rashoda koji se financiraju prihodima od prodaje nefinancijske imovine i nadoknade štete s osnova osiguranja zbog većeg broja šteta na vozilima i isplate osiguranja za te štete. Također povećanje Programa A101212 čini i povećanje aktivnosti Usavršavanje zdravstvenih radnika i podizanje kvalitete zdravstvene zaštite za 7,50% za rashode za zaposlene i materijalne rashode. Sastoji se od sljedećih aktivnosti:

a) A101212A121202 Sufinanciranje hitne medicinske pomoći u turističkoj sezoni, izvor 1.1.,

financiranje rashoda skupine 31, te izvor 5.2. za financiranje rashoda skupine 31

b) A101212A121203 Sufinanciranje zdravstvene zaštite na otocima i poslovne djelatnosti, izvor

1.1., financiranje rashoda skupine 31, 32, 42

c) A101212A121212 Pružanje usluga temeljem ugovora s HZZO-om, izvor 4.3., financiranje rashoda

skupina 31 i 32

d) A101212A121213 Pružanje usluga izvan ugovora s HZZO-om, financira se iz sljedećih izvora

- 3.2. – Vlastiti izvori, kojima se financiraju rashodi skupina 31, 32, 34, 42 i 45

- 4.3. – Prihodi za posebne namjene kojima se financiraju rashodi skupine 31

- 6.2. – Donacije – služe za financiranje rashoda skupine 32

- 7.2. – Prihod od. prodaje nefinancijske imovine i naknade štete s osnova osiguranja – služe za

Financiranje rashoda skupina 32 i 42

e) A101212A121214 Usavršavanje zdravstvenih radnika i podizanje kvalitete zdravstvene zaštite, financira se iz sljedećih izvora:

- 5.8. – Ostale pomoći – služe za financiranje rashoda skupina 31, 32 i 42

- 5.9. – Pomoći/Fondovi EU – kojima se financiraju rashodi skupina 31 i 32 i 42

f) A101212T121209 Poticajne mjere za zdravstvene radnike, izvor 1.1, služi za financiranje rashoda

skupine 31

g) A101212T121215 Sufinanciranje palijativne skrbi, izvor 1.1., služe za financiranje rashoda skupine

31

**Funkcijska klasifikacija** Financijskog plana Doma zdravlja Dubrovnik sadrži rashode i izdatke koji se definiraju kao:

- 0721 – Opće medicinske usluge

**Ekonomska klasifikacija** Financijskog plana prikazana je kroz treću razinu kontnog plana prihoda i primitaka, te rashoda i izdataka.

**Lokacijska klasifikacija** – poslovi Doma zdravlja Dubrovnik odvijaju se unutra Dubrovačko-neretvanske županije.

Pojašnjenje aktivnosti:

**1.** **Održavanje zdravstevnih ustanova** – financira se iz Decentraliziranih sredstava, a odnosi se na na tekuće i investicijsko održavanje građevinskih objekata, opreme i prijevoznih sredstava. Ciljevi ovog programa su poboljšanje kvalitete zdravstvene zaštite, osiguravanje zdravstvenog standarda na području djelovanja Doma zdravlja Dubrovnik, kao i zadovoljavanje zakonskih normi kojima se govori o minimalnim uvjetima u pogledu prostora.

**2**. **Opremanje zdravstvenih ustanova** – program se financira iz Decentraliziranih sredstava. Odnosi se na opremanje zdravstvenih ustanova potrebnim namještajem, medicinskom opremom, te drugim uređajima. Cilj ovog programa je održavanje, kao i podizanje razine kvalitete zdravstvene zaštite stanovništva.

**3. Kapitalna ulaganja u zdravstvene ustanove** – financira se iz decentraliziranih sredstava, odnosi se na dodatna ulaganja na građevinskim objektima, opremi i vozilima Doma zdravlja Dubrovnik u cilju održavanja, te podizanja razine kvalitete zdravstvene zaštite.

**4. Informatizacija zdravstvenih ustanova –** ovaj program se financira iz Decentraliziranih sredstava. Cilj programa je osiguravanje osnovnih informatičkih potreba potrebnih za nesmetan rad (održavanje računalne opreme i programa), te unapređenje istih kroz nabavu nove opreme (računala, printeri i sl.).

**5.** **Sufinanciranje hitne medicinske pomoći u turističkoj sezoni** – sredstva za provedbu ovog programa Dom zdravlja Dubrovnik prima od nadležnog proračuna. Ovim programom osigurane su turističke ambulante Stari grad, Ston i Mljet. Cilj ovog programa je pružanje dodatne zdravstvene zaštite turistima za vrijeme trajanja turističke sezone.

**6. Sufinanciranje zdravstvene zaštite na otocima i poslovne djelatnosti** – sredstva Dom zdravlja Dubrovnik dobiva iz nadležnog proračuna, služe za sufinanciranje troškova medicinskog tima na otoku Koločepu, a cilj je osigurati stalnu medicinsku skrb na otoku za vrijeme Srpnja, Kolovoza i Rujna. Također ova sredstva služe i za financiranje nadstandardnog dijela tima sanitetskog prijevoza na području općine Mljet, a ima za cilj podizanje razine kvalitete zdravstvene zaštite na otoku Mljetu, do 01.09.2024., kada se Sanitetski prijevoz odvojio od Doma zdravlja, te pripojio Zavodu za hitnu medicinu.

**7.** **Program Pružanje usluga temeljem ugovora s HZZO-om** – izvor prihoda su prihodi za posebne namjene temeljem ugovora s HZZO-om za obavljanje redovnih djelatnosti Doma zdravlja Dubrovnik. Cilj ove aktivnosti je osigurati podmirivanje obveza prema zaposlenima, dobavljačima, te osigurati sredstva potrebna za normalan i nesmetan rad Doma zdravlja Dubrovnik.

**8.** **Pružanje usluga izvan ugovora s HZZO-om** – izvori prihoda su prihodi od participacija i dopunskog zdravstvenog osiguranja, vlastiti prihodi od obavljanja redovnih djelatnosti Doma zdravlja Dubrovnik, prihodi od donacija, te prihodi od prodaje nefinancijske imovine i nadoknade štete s osnova osiguranja. Cilj je osigurati podmirivanje obveza prema zaposlenima, dobavljačima, osigurati nabavu potrebne nefinancijske imovine, te ostala sredstva potrebna za normalan i nesmetan rad Doma zdravlja Dubrovnik.

**9**. **Usavršavanje zdravstvenih radnika i podizanje kvalitete zdravstvene zaštite** – financira se iz Pomoći proračuna koji nije nadležan, pomoći od izvanproračunskih korisnika, te pomoći temeljem prijenosa EU sredstava. Navedena sredstva su uglavnom namjenjena za sufinanciranje plaća liječničkih timova, specijalizaciju liječnika specijalizanta, Covid dodatak 10% za djelatnike koji su u direktnom kontaktu s Covid pacjentima (do 01.09.2024.), te za rashode za nabavu proizvedene dugotrajne imovine. Cilj ovog programa je osiguravanje dovoljnog broja medicinskih timova koji nisu u timovima HZZO-a, ili ne ispunjavaju kvotu pacjenata, osiguravanje dovoljnog broja liječnika specijalista i sl.

**10. Poticajne mjere za zdravstvene radnike** – sredstva za ovaj program osigurana su u proračunu Dubrovačko-neretvanske županije, a namijenjena su za financiranje specijalizacije jednog liječnika specijalizanta. Cilj ovog programa je pomoći zdravstvenoj ustanovi osigurati potrebni liječnički kadar u narednim razdobljima.

**11. Sufinanciranje Palijativne skrbi –** nadležni proračunovim sredstvima pomaže Domu zdravlja financirati troškove palijativne skrbi.

Ravnatelj:

Branko Bazdan